पदस्थापना के बाद भी बंद है रेफरल अस्पताल
सरकारएक तरफ चिकित्सकों की पदस्थपना तो कर देती है। लेकिन उनके रहने की सुविधा नहीं रहने से चिकित्सकों के लिए परेशानी का सबब बना हुआ है। कुंडहित रेफरल अस्पताल के लिए 05 चिकित्सकों की पदस्थापना के बाद भी रेफरल अस्पताल वर्षों से बंद है। रेफरल अस्पताल के बंद रहने से ग्रामीणों को इसके लाभ से वंचित रहना पड़ रहा है। जामताड़ा के पूर्व सिविल सर्जन डॉ. अंबिका प्रसाद मंडल ने दीपावली के समय कुंडहित पहुंचने पर कहा था कि रेफरल अस्पताल 10 दिनों के अंदर खुल जाएगा। लेकिन उनके तबादला होते ही रेफरल अस्पताल खुलने का मामला फिर से ठंडे बस्ते में डाल दिया गया। जबकि रेफरल अस्पताल के लिए अलग से सब चीजों की व्यवस्था है। आवंटन भी अलग से सरकार से भेजी जाती है। 05 चिकित्सकों की पदस्थापना भी हुई है लेकिन रेफरल अस्पताल को खोला नहीं जा रहा है। रेफरल अस्पताल में पदस्थापित चिकित्सा पदाधिकारी डॉ. सुपर्णा बडुवा, डॉ. निशांत कुमार, डॉ. माधवी, डॉ. एस एन झा, डॉ. फूलचांद हांसदा ने कहा कि सरकार चिकित्सकों की पदस्थपना तो कर देती है। लेकिन रहने की सुविधा उपलब्ध नहीं रहने से किसी को धनबाद, चित्तरंजन, रांची से आकर ड्यूटी करना असंभव हो जाता है।
कुंडहित प्रखंड में ढंग का कहीं किराया का मकान भी नहीं मिलता है। रेफरल अस्पताल को खोल दिया जाता तो चिकित्सकों के लिए भी अच्छा होता। सभी चिकित्सा पदाधिकारी कुंडहित में रह कर सीएचसी में डयूटी तो करते हैं। लेकिन सीएचसी में तो रहने के लिए आवास है और ही किसी चीज की सुविधा उपलब्ध है।
hin_Deva hin_Deva hin_Deva